Foto: Getty Images Braziliyaning «Flamengo» klubi hujumkor yarimhimoyachisi Lukas Paketa «Milan» a’zosiga aylandi. «Rossoneri» rasmiy saytida ma’lum qilinishicha, 21 yoshli xavbek milanliklar bilan 2023 yil yozigacha muddatga shartnoma imzolagan. Rio-de-Janeyro klubi ushbu transferni oktabr oyidayoq tasdiqlagan edi. Transfer qiymati 35 mln yevroni tashkil etgani aytilmoqda. Paketani tanishtiruv marosimi seshanba kuniga belgilangan. U dushanbadan yangi jamoasi mashg‘ulotlariga qo‘shiladi. Paketa «Flamengo»ning asosiy jamoasida 2016 yildan buyon to‘p surib keladi. U 2018 yilda Braziliya terma jamoasida debyut qilgan edi.